钦定古今图书集成/明伦汇编/氏族典/第256卷 > 王祥
## 钦定古今图书集成/明伦汇编/氏族典/第256卷 > 王祥

按《晋书王祥传》：“祥字休征，琅琊临沂人，汉谏议大夫
吉之后也。祖仁，青州刺史。父融，公府辟不就。祥性至
孝，继母朱氏不慈，祥愈恭谨。母常欲生鱼，时天寒冰
冻，祥解衣将剖冰求之，冰忽自解，双鲤跃出，持之而
归。徐州刺史吕虔辟为别驾。时寇盗充斥，祥率兵讨
之，州界清静，政化大行。时人歌之曰：‘海沂之康，实赖’”
王祥，邦国不空，别驾之功。举茂才，除温令，累迁大司
农。高贵乡公即位，封关内侯，拜光禄勋，转司隶校尉。
从讨毋丘俭，迁太常，封万岁亭侯。天子幸太学，命祥
为三老。顷之，拜司空，转太尉，加侍中，五等建，封睢陵
侯。武帝为晋王，祥与荀𫖮往谒。𫖮拜而祥独长揖。帝
曰：“今日方知君见顾之重矣。”武帝践阼，拜太保，进爵
为公。祥以年老乞骸骨，诏以睢陵公就第，年八十有
五。泰始五年薨。明年，策谥曰元